text: [{"text_idx": "#000001", "text": "Kroatia vann aftur eftir brotssparkskapping"}, {"text_idx": "#000003", "text": "Ta\u00f0 skuldi meira enn 90 minuttir til, og meira enn 120 minuttir til, fyri at avgera seinastu fjo\u0301r\u00f0ingsfinaluna. Russland og Kroatia sp\u00e6ldu ein inntensan og sera spennandi dyst i\u0301 Sochi, har ta\u00f0 enda\u00f0i vi\u00f0, at kroatisku favorittarnir vo\u0301ru omana\u0301 Russland sp\u00e6ldi sera verjukent i\u0301 a\u0301ttandapartsfinaluni i\u0301mo\u0301ti Spania. Vertirnir s\u00f8ktu meira at i\u0301 kv\u00f8ld, men kroatar h\u00f8vdu bo\u0301ltin v\u00e6l meira, og russarar sto\u0301\u00f0u ofta dju\u0301pt og sera kompakt. Ta\u00f0 var Russland, sum leg\u00f0i seg a\u0301 odda vi\u00f0 einum dreymama\u0301li\u00f0, ta\u0301 ha\u0301lvur ti\u0301mi var leiktur. Denis Cheryshev sp\u00e6ldi bandasp\u00e6l vi\u00f0 Artem Dzuba, vinstrabeinti leikarin to\u0301k eitt gott trekk, og smekka\u00f0i til u\u0301r 25 metrum. Cheryshev rakti bo\u0301ltin fra\u0301li\u0301ka v\u00e6l og gro\u0301thart, og Danjiel Subasic hev\u00f0i ongan m\u00f8guleika. Ta\u00f0 to\u0301k to\u0301 ikki leingi til Kroatia svara\u00f0i aftur. Nakrar skjo\u0301tar og go\u0301\u00f0ar alveringar splitta\u00f0u russiska li\u00f0i\u00f0, og so kundi Mario Mandzukic leggja bo\u0301ltin inn i\u0301 pannuna a\u0301 Andrea Kramaric. 1-1 i\u0301 ha\u0301lvleikinum og ho\u0301ast nakrar m\u00f8guleikar ba\u0301\u00f0ar vegir i\u0301 2.ha\u0301lvleiki, so skuldi longd leikti\u0301\u00f0 til fyri at avgera dystin. Har vo\u0301ur kroatar betri fra\u0301 byrjan, og eftir 101 minuttir kom eitt hornaspark u\u0301r h\u00f8gru. Verjuleikarin Vida fekk h\u00f8vdi\u00f0 a\u0301 bo\u0301ltin, og hann sni\u0301kti seg inn um sto\u0301lpan. Talan var um fyrsta ma\u0301li\u00f0, i\u00f0 er skora\u00f0 i\u0301 longdari leikti\u0301\u00f0 i\u0301 hesum endasp\u00e6linum. Russland vildi to\u0301 ikki leggja seg, og sp\u00e6ldi fra\u0301li\u0301kt seinastu 20 minuttirnar har kroatar komu undir try\u0301st. I\u0301 115 minutti fekk Russland fri\u0301spark beint uttanfyri brotsteigin til h\u00f8gru. Innskifti Alan Dzagoev leg\u00f0i ein fra\u0301li\u0301kan bo\u0301lt innfyri, og har fekk Mario Fernandes h\u00f8vdi\u00f0 a\u0301 hann. 2-2 og so fo\u0301ru li\u00f0ini til brotssp\u00f8rk \u2013 annar dysturin a\u0301 ra\u00f0 at b\u00e6\u00f0i li\u00f0ini sp\u00e6ldu 120 minuttir og enda\u00f0u i\u0301 brotssparkskapping. Eins og i\u0301mo\u0301ti Danmark so avgj\u00f8rdi Ivan Rakitic vi\u00f0 seinasta sparkinum, har Barcelona-leikarin aftur var sera tryggur. Russarar brendu tvey, me\u00f0an Igor Akinfeev hesafer\u00f0 bert fekk fatur a\u0301 einum skoti\u00f0. Russland fellur vi\u00f0 \u00e6ru og eftir hart stri\u0301\u00f0, me\u00f0an Kroatia aftur sp\u00e6lir eg vi\u0301\u00f0ari eftir 120 minuttir og brotssparkskapping. Nu\u0301 er Ongland a\u0301 skra\u0301nni hja\u0301 fra\u0301li\u0301ka Luka Modric og co. Fyri a\u00f0ru fer\u00f0 er landi\u00f0 vi\u0301\u00f0ari til ha\u0301lvfinaluna i\u0301 HM. Fyrru fer\u00f0 var fyri 20 a\u0301rum si\u0301\u00f0aniRussland - Kroatia 2-2(1-1) 5-6 eftir brotssparkskapping"}]